આ અંગે મળતી માહિતી અનુસાર સરથાણા શિવ પ્લાઝા ગઢપુર રોડ નવજીવન હોટલની સામે રહેતા જયંતીભાઈ વલ્લભભાઈ વસાણિ (44) નાઓની કામરેજ ક્રિષ્ના જેન્યુઇન સ્પેર્સ સાઈ ઇન્ડસ્ટ્રીઝ પ્લોટમાં મહિન્દ્રા સ્પેર્સના ડિસ્ટ્રિબ્યુટર્સ તરીકે દુકાન ચલાવે છે. જેમાં પંકીલભાઈ રસિકભાઈ નાઓ સેલ્સમેન તરીકે નોકરી કરે છે. જેમણે ગત તા-1-9-2013ના રોજથી આ પંકીલભાઈ શાહે આ દુકાનમાં નોકરીએ લાગ્યો હતો. તે સમયથી આજદિન સુધી દક્ષિણ ગુજરાતની અલગ અલગ દુકાનોમાંથી ઓર્ડર મુજબનો માલ લઈ ગયો હતો. જે ઉપરોક્ત તમામ વેપારીઓ પાસે પંકીલભાઈએ વિશ્વાસમાં લઈ અલગ અલગ મહિના તથા તારીખોએ મહિન્દ્રા કંપનીનો માલ પહોંચાડ્યો હતો. જેમાંથી 21 દુકાનદારો પાસે માલની રિકવરી માટે જતાં આ વ્યક્તિઓમાંથી કેટલાકને માલ પહોંચ્યો ન હતો. પંકીલભાઈને આ બાબતે પૂછતાછ કરતાં યોગ્ય જવાબ આપ્યો ન હતો. જેથી પંકિલભાઈએ 27.62 લાખ રૂપિયાની છેતરપિંડી કરી હોવાનું બહાર આવતા કામરેજ પોલીસે આ અંગે ગુનો નોંધી આગળની કાર્યવાહી હાથ ધરી છે.